৮. দৃশ্যমান কিছু অবকাঠামো নির্মাণ করে, কথার উৎসবে মেতে ওঠে সরকার। দুর্নীতি শুধু উৎসাহিত হয়। সাংসদ বদি ‘ইয়াবা সম্রাট’ হিসেবে পরিচিতি পায়। স্বরাষ্ট্রমন্ত্রী বদিকে সঙ্গে নিয়ে মাদকবিরোধী প্রচারণা চালায়। একের পর এক হত্যাকাণ্ড ঘটে। প্রায় কোনওটির তদন্ত-বিচার হয় না। ত্বকি হত্যাকারীরা রাষ্ট্রীয় পৃষ্ঠপোষকতা পায়। আইনশৃঙ্খলা বাহিনী যেন জনগণের প্রতিপক্ষ। প্রায় কোনও অনিয়মের বিরুদ্ধে দৃশ্যমান ব্যবস্থা নিতে দেখা যায় না। গুম, খুন বৃদ্ধি পায়। মানুষের জীবন চরম নিরাপত্তাহীন হয়ে পড়ে।